  आने वाले दो महीने में देश का सबसे बड़ा सरकारी बैंक स्टेट बैंक ऑफ इंडिया अपनी चार सर्विसेज में बदलाव करने करने जा रहा है।इसमें डेबिट कार्ड से विड्रॉल लिमिट घटाने के साथ-साथ बैंक के मोबाइल वॉलेट एसबीआई बडी को बंद करना शामिल है।इसके अलावा बिना मोबाइल नम्बर रजिस्टर किए नेट बैंकिंग के इस्तेमाल पर रोक लगेगी और मैगस्ट्रिप वाले डेबिट कार्ड बन्द कर दिए जाएंगे।इसके पहले एसबीआई ने अपने योनो ऐप की कुछ सेवाएं भी बंद की हैं।ये हैं पांचों सेवाएं बंद होगा एसबीआई बडी स्टेट बैंक ऑफ इंडिया अपने पहले मोबाइल वॉलेट ऐप एसबीआई बडी को बन्द करने जा रही है।इसे 1 नवंबर से बन्द कर दिया जाएगा।बैंक की तरफ से बताया गया है कि जीरो बैलेंस वाले अकाउंट्स को पहले ही बन्द किया जा चुका है और दूसरे सभी अकाउंट को 1 नवंबर तक बन्द कर दिया जाएगा।हालांकि, अभी तक यह नहीं क्लियर हुआ है कि जिन वॉलेट में पैसे हैं उनका क्या होगा? एसबीआई बडी के करीब सवा करोड़ यूजर हैं।हालांकि, बैंक ने YONO इंटीग्रेटेड डिजिटल बैंकिंग ऐप भी लॉन्च किया है, जिसे बडी के विकल्प के रूप में इस्तेमाल किया जा सकता है।कम होगी एटीएम से निकासी 31 अक्टूबर के बाद से एसबीआई क्लासिक और मेट्रो डेबिट कार्ड धारक एक दिन में सिर्फ 20000 रुपए ही निकाल सकेंगे।ऐसा करने के पीछे बैंक का तर्क है कि इससे एटीएम के इस्तेमाल से होने वाले फ्रॉड ट्रांजेक्शन पर रोक लगेगी और डिजिटल पेमेंट को बढ़ावा मिलेगा।बैंक का कहना है कि मेट्रो और क्लासिक कार्ड धारक अधिकतर यूजर 20,000 रुपए से कम की निकासी करते हैं।हालांकि, अगर आप एक दिन में ज्यादा रकम निकालना चाहते हैं तो बैंक द्वारा दिए जाने वाले दूसरे कार्ड ले सकते हैं।मोबाइल नंबर लिंक करना कुछ दिन पहले स्टेट बैंक ने एक नोटिफिकेशन जारी करके अपने ग्राहकों से कहा था कि अगर इंटरनेट बैंकिंग का इस्तेमाल जारी रखना चाहते हैं तो अपने अकाउंट के साथ मोबाइल नंबर रजिस्टर करवा लें।खाते के साथ मोबाइल नंबर रजिस्टर न करवाने वाले ग्राहकों की इंटरनेट बैंकिंग सुविधा 1 दिसम्बर से बंद कर दी जाएगी।जिन ग्राहकों ने अभी तक अपना मोबाइल नंबर खाते के साथ रजिस्टर नहीं करवाया है वे बैंक की ब्रांच में विजिट करके रजिस्टर करवा सकते हैं।मैगस्ट्रिप वाले डेबिट कार्ड का रिप्लेसमेंट एसबीआई ने मैगस्ट्रिप वाले एटीएम-डेबिट कार्ड रखने वाले ग्राहकों से अपना कार्ड ईवीएम चिप वाले कार्ड से रिप्लेस करने को कहा है।इसके लिए ग्राहकों को कोई अतिरिक्त शुल्क नहीं देना होगा।एसबीआई कस्टमर 31 दिसम्बर तक अपना कार्ड रिप्लेस कर सकते हैं।ऐसा न करने पर उनका पुराना कार्ड ब्लॉक हो जाएगा।गौरतलब है कि पिछले दिनों रिजर्व बैंक ऑफ इंडिया ने बैंकों को आदेश दिया था कि ग्राहकों को धोखेबाजी से बचाने के लिए पिन और ईवीएम चिप वाले डेबिट कार्ड इश्यू किए जाएं।डिजिटल सेविंग अकाउंट और इंस्टा सेविंग अकाउंट बंद पिछले दिनों सुप्रीम कोर्ट द्वारा बैंक अकाउंट ओपन करवाने के लिए आधार की अनिवार्यता खत्म कर दी गई है।इसके बाद एबीआई ने योनो ऐप की मदद से खोले जाने वाले डिजिटल सेविंग अकाउंट और इंस्टा सेविंग अकाउंट की सुविधा को अस्थाई रूप से बंद कर दिया है।गौरतलब है कि ऐप के माध्यम से इन खातों को ओपन करवाने के लिए आधार के ऑनलाइन वेरिफिकेशन करवाना पड़ता था।इसकी जानकारी एसबीआई ने अपनी आधिकारिक वेबसाइट के जरिए दी है।इस सुविधा का लाभ लेने के लिए ग्राहकों को बैंक की ब्रांच में विजिट करना होगा।
  दिसम्बर के अंत तक SBI की चार सेवाओं में होगा बदलाव, 31 अक्टूबर तक बडी से निकाल लें बची रकम
In the coming two months, State Bank of India, the country's largest public sector bank, will shut down its first mobile wallet app, SBI Buddy.
SBI's four services will change by the end of December, withdraw the remaining amount from the body by October 31